आंद्रे रसेल हो सकते हैं गेमचेंजर, शिखर धवन को चुनकर होगा फायदा
: IPL 2023 Kolkata Knight Riders and Punjab Kings (KKR Vs PBKS) Playing 11 [Fantasy Cricket Tips]. Follow To IPL Fantasy Team Prediction Today and Fantasy Cricket Tips On Dainik Bhaskar (दैनिक भास्कर)
IPL में आज 2 मुकाबले खेले जाएंगे। पंजाब किंग्स और कोलकाता नाइट राइडर्स के बीच मोहाली में पहला मुकाबला दोपहर 3:30 बजे से होगा। वहीं लखनऊ सुपरजायंट्स और दिल्ली कैपिटल्स के बीच लखनऊ में शाम 7:30 बजे से दूसरा मैच खेला जाएगा।
इस स्टोरी में हम पहले मैच के चुनिंदा 11 प्लेयर्स जानेंगे जो मोहाली की पिच पर कमाल कर सकते हैं। साथ ही भास्कर के टॉप-5 रिस्की और गेमचेंजर ऑप्शन भी जानेंगे जिन्हें अपनी फैंटेसी-11 में चुनकर आप रिस्क उठा कर ज्यादा पैसे कमा सकते हैं।
विकेटकीपर 
विकेटकीपर के लिए विदर्भ के विकेटकीपर जितेश शर्मा को लिया जा सकता है। जॉनी बेयरस्टो की गैरमौजूदगी में उन्हें मौका मिलने की उम्मीद है। घरेलू टी-20 के 76 मैच में उन्होंने 1787 रन बनाए हैं।
बैटर्स 
बल्लेबाजी में धवन, नितीश राणा और रिंकू सिंह को चुना जा सकता है। चारों ही बैटर्स की टेक्नीक शानदार है, जो मोहाली की पिच पर अहम रहेगी।
ऑलराउंडर 
ऑलराउंडर्स ​में सैम करन, वेंकटेश अय्यर, सिकंदर रजा और आंद्रे रसेल को ले सकते हैं। करन IPL ऑक्शन के सबसे महंगे खिलाड़ी हैं। जबकि रसेल IPL के गेमचेंजर हैं और किसी भी मैच को अपनी टीम के पक्ष में पलट सकते हैं। अय्यर विस्फोटक ओपनिंग के लिए जाने जाते हैं।
बॉलिंग 
बाॅलर में यंग गन अर्शदीप सिंह, टिम साऊदी और सुनील नरेन को लिया जा सकता है। तीनों विकेट टेकर गेंदबाज हैं और पिछले कुछ समय से बेहतरीन परफॉर्म कर रहे हैं।
कप्तान किसे बनाएं?
सैम करन, आंद्रे रसेल, टिम साउदी और नितीश राणा के रूप में कई बेहतरीन ऑप्शन उपलब्ध हैं। लेकिन शिखर धवन को कप्तान बनाना बेस्ट रहेगा। वह ओपनिंग बल्लेबाजी करते हैं। वहीं आंद्रे रसेल को उप कप्तान बनाया जा सकता है।
भास्कर गेम चेंजर्स 
विकेटकीपर्स में रहमानुल्लाह गुरबाज को अगर मौका मिलता है तो उन्हें जितेश शर्मा की जगह चुन सकते हैं। वहीं गेमचेंजर बैटर्स में शाहरुख खान, ऑलराउंडर्स में मैथ्यू शॉर्ट और बॉलर्स में शार्दुल ठाकुर, राहुल चाहर, लॉकी फर्ग्यूसन और वरुण चक्रवर्ती रिस्की लेकिन गेमचेंजर चॉइस हो सकते हैं।
नोटः सुझाव हालिया रिकॉर्ड और संभावनाओं के आधार पर दिए गए हैं। मैच में ये आकलन सही भी हो सकते हैं और गलत भी। टीम चुनते वक्त फैंटेसी लीग से जुड़े जोखिमों का ध्यान जरूर रखें।